બોટાદના પાળિયાદ ખાતે એક મહિના પૂર્વે જમીન બાબતે સાતથી આઠ વ્યક્તિઓએ હુમલો કરી એક મહિલાની હત્યા કરી હતી. જેમાં મૃતક મહિલાના પરિવાર દ્વારા કરવામાં આરોપ અનુસાર આ હત્યામાં જિલ્લા પંચાયતના સભ્ય પણ સંડોવાયેલા છે અને તેઓ પોતાની રાજકીય વગનો લાભ ઉઠાવી કેસને દબાવવાનો પ્રયાસ કરી રહ્યાં છે, જેના કારણે આ કેસમાં પોલીસ દ્વારા હજુ સુધી એકપણ આરોપીની ધરપકડ કરવામાં આવી નથી. ન્યામ મેળવવા અને પોલીસની કામગીરીથી રોષે ભરાયેલો મૃતક મહિલાનો પરિવાર બોટાદ પોલીસ સ્ટેશન સામે આમરણાંત ઉપવાસ પર ઉતરી ગયો હોવાનું જાણવા મળ્યું છે.